Den Vest-Sjællandske Avis, 1834-08-12
Nyeste Post-Efterretninger. Den 31te Juli om Middagen aabnede Hs. Majestæt de Franskes Konge Sessionen med følgende Tale: Mine Herrer Pairs og Deputerede: Det foraarsager mig stedse en levende Glæde paa nye at indfinde mig i Deres Forsamling. Jsærdeleshed priser jeg mig lykkelig ved at see Dem forsamlede omkring mig, i et Øieblik, hvori den nationale Stemme har yttret sig paa en saa paafaldende Maade. De have bifaldet den liberale og moderate Politik, som har fundet en saa loyal Biestand hos Kammerne i de forrige Sessioner. Denne er Chartets Politik, Frankerige forlanger Rolighed under Ægiden af beskyttende Jnstitutioner, hvilke dets Forstand og Mod have betrygget for ethvert Jndgreb. Min Regiering har bestræbt sig for at svare til Nationens Forventning, og Udfaldet har kronet vor Vedholdenhed. Overalt, hvor strafværdige Foretagender have anstiftet en beklagelsesværdig Kamp, har den nationale Sag triumpheret. Nationalgarden og Armeen, hvis ædle Opoffrelse De ville vide at paaskiønne ligesaa meget som jeg, have sat en Grændse for Uordenerne med lige saamegen Energie som Troeskab, og den uforstyrrede Udøvelse af de i sidste Session bestuttede Love, har lagt Rolighedsforstyrrernes Afmagt for Dagen og oplivet Tilliden i Gemytterne paa nye. Vi høste allerede Frugterne deraf: Vor Jndustrie og vor Handel fordoble deres Virksomhed. Med Glæde har jeg iagttaget Resultaterne deraf i den store Udstilling, som bevise hvormange heldige Virkninger der ere allerede blevne os sikkrede, og hvor mange Forhaabninger vi ere berettigede til at nære. De realiseres under Fredens Værn, under Veiledelsen af en virksom og forudseende Administration, under Jndflydelsen af vise Love, hvilke, i det de begunstige Agerdyrkningens og Jndustriens Fremskridt, tillige aabne nye Afsætningsveie for vor Handel, og jeg har Grund til at haabe, at Landets stedse voxende Velfærd vil tillade os at bestride de offentlige Udgifter med Statens sædvanlige Resonreer. Finantslovene skulle blive Dem forelagte til Overveielse indenfor den Tidspunkt, som er bleven foreskreven ved Reglerne for Administrationen. Ogsaa skulle i Forløbet af denne Session saavel de Lovudkast blive Dem paa nye overleverede, som Traktaternes Jværksættelse udkræver, ligesom saadanne, som udkræves til at opfylde de Løfter, som Chartet indeholder. - Jeg kan ikke andet end ønske mig til Lykke i Henseende til vore Forhold til de udenlandske Magter: De indvortes Tvistigheder, som hiemsøgte Portugal, ere hævede. Jeg har med Kongen af Storbrittannien, Dronningen af Spanien og Dronningen af Portugal afsluttet en Traktat, som allerede har havt den meest velgiørende Virkning ved at tilveiebringe Roligheden paa Halvøen. Uafladeligen i en nøie Forbindelse med England, beskjæftiger jeg mig i Overeensstemmelse med min Allierede, med Spaniens Forfatning, hvor nye Forviklinger ere indtrufne, hvilke udkræve de Magters alvorligste Opmærksomhed, som have underskrevet Tractaten af 22de April. Orientens Tilstand er tilfredsstillende, og alt bebuder, at Jntet vil forstyrre Freden i Europa. - Jeg giør Regning paa mine Herrers loyale Medvirkning, og vil til enhver Tid giøre Regning derpaa. Jeg kiender ingen anden Jnteresse, nærer ingen andre Ønsker end Frankeriges. Det er det eneste Formaal for mine Bestræbelser at befæste vore Jnstitutioner, at samle alle gode Franskmænd om Thronen og Chartet; men ogsaa med samme Fasthed at undertrykke alle enkelte og combinerede Bevægelser af de modstræbende Factioner; og det skal være min sødeste Belønning at erholde mit Fædrelands Hengivenhed, hvis Yttringer bestandig opvække hos mig saamegen Deeltagelse.